Съобщение за инвестиционно предложение за изграждане нов присъединителен електропровод 110 kV за фотоволтаична електроцентрала „Пепелина - 35 MW“ в землищата на с. Пепелина и гр. Две могили, общ. Две могили, обл. Русе 
СЪОБЩЕНИЕ 
по чл. 5, ал. 2 на Наредбата за условията и реда за извършване на ОВОС

            Внесеното от възложителя „ГРИЙН ПРОДЖЕКТС ДИВЕЛЪПМЪНТ“ ООД инвестиционно предложение за нов присъединителен електропровод 110 kV за фотоволтаична електроцентрала „Пепелина - 35 MW“ в землищата на с. Пепелина и гр. Две могили, общ. Две могили, обл. Русе, попада в обхвата на Приложение № 2 към чл. 93, ал. 1, т. 1 и т. 2 на Закона за опазване на околната среда /ЗООС/, позиция т. 3, буква „а” –  Промишлени съоръжения за пренос на газ, пара и топла вода, пренос на електроенергия по надземни кабели (невключени в приложение № 1), във връзка с което и на основание чл. 93, ал. 1, т. 1 на Закона подлежи на процедура за преценяване на необходимостта от извършване на оценка на въздействието върху околната среда /ОВОС/.
            По същество, ИП представлява техническа инфраструктура. От подстанцията на бъдещата ФвЕЦ, до подстанция „Две могили“, дължината на трасето е около 4.3 км. Връзката между двете подстанции е по стоманорешетъчни стълбове. 

             Осъществяването на новия присъединителен електропровод 110 kV неизменно е свързано с изготвяне и одобряване на Подробен устройствен план /ПУП/ – Парцеларен план /ПП/, възложен по реда на Закона за устройство на територията. В тази връзка, към документацията е приложено и задание за устройствения план. Същото е одобрено с Решение № 639 по Протокол № 36/29.07.2022 г. от заседание на Общински съвет – Две могили.
Съгласно чл. 2, ал. 1, т. 1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони, следва да се извърши процедура по преценяване на вероятната степен на въздействие върху защитените зони. В съответствие с чл. 31, ал. 4 на Закона за биологичното разнообразие, оценката за съвместимост ще се извърши чрез процедурата за преценяване на необходимостта от извършване на ОВОС.
Възложителят е уведомен за действията, които трябва да предприеме, с писмо на РИОСВ – Русе с изх. № АО-3947-(3)-30.08.2022 г. Копие на писмото е изпратено до община Две могили и кметство село Пепелина. 
